**Molėtų rajono savivaldybės taryba**

**SPRENDIMAS**

**Dėl savivaldybės ilgalaikio materialiojo turto nuomos sutarties atnaujinimo**

2024 m. balandžio    d. Nr. B1-

Molėtai

**Projektas**

Vadovaudamasi Lietuvos Respublikos civilinio kodekso 6.482 straipsniu, Lietuvos Respublikos vietos savivaldos įstatymo 15 straipsnio 2 dalies 19 punktu, 16 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo, patvirtinto Molėtų rajono savivaldybės tarybos 2019 m. lapkričio 27 d. sprendimu Nr. B1-254 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo patvirtinimo”, 47 punktu, atsižvelgdama į Molėtų rajono savivaldybės administracijos direktoriaus 2024 m. kovo 7 d. raštą Nr. B22-673 „Dėl negyvenamųjų patalpų nuomos sutarties atnaujinimo“, uždarosios akcinės bendrovės „Tomgas“ 2024 m. balandžio 5 d. sutikimą,

Molėtų rajono savivaldybės taryba n u s p r e n d ž i a:

1. Atnaujinti nuo 2024 m. gegužės 16 d. 5 (penkerių) metų laikotarpiui Molėtų rajono savivaldybės ilgalaikio materialiojo turto 2019 m. gegužės 16 d. nuomos sutartį Nr. T5-2 su uždara akcine bendrove „Tomgas“ dėl 43,74 kv. m ploto patalpų (plane pažymėtų: 1-30 (22,02 kv. m), 1-31 (21,72 kv. m), garažo pastate (registro Nr. 44/680231; unikalus Nr. 6294-0008-4196; plane pažymėtame 1G1p; bendras plotas 957,79 kv. m), esančiame Molėtų r. sav., Molėtų m., Graužinių g. 13, verstis gamybine ir (ar) komercine veikla.
2. Pakeisti sutarties sąlygą dėl nuomos kainos ir abipusiu sutarimu nustatyti 1,00 Eur už 1 kv. m per mėnesį nuomos kainą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras